"Puso, e etilwepele ke Lefapha la Pusotshwaraganelo le Merero ya Setso (CoGTA), e dirisana le ditheo tsa Boeteledipele jwa tsa Setso mmogo le bannaleseabe ba bangwe botlhe go netefatsa gore paka ya koma ya 2016 e tswelapele ""Ntle le Dintsho Dipe"" e leng seo se tsamaisiwang ke moono – “Re Rata Setso sa Rona, Re itse Botlhokwa jwa Bašwa ba Rona"".Malapa, batsadi le batlhokomedi ba semolao ba bana ba tshwanetse go netefatsa gore makawana a itlhophela go leba kwa dikomeng tseo di leng mo molaong, moo go nang le ditlhatlhobo tsa pele lekawana le tsena kwa komeng mme le borrathipana ba teng ba katisitswe ka manontlhotlho e bile batsadi ba ba itse go tlala seatla."